Realfagbygget (Universitetet i Bergen)

Realfagbygget ved Universitetet i Bergen ligger i Allegaten 41 på Nygårdshøyden, like ved Nygårdsparken. Bygningen er en del av Det matematisk-naturvitenskapelige fakultet ved Universitetet i Bergen.

Universitetets arealstrategi var å samle flere funksjoner og fagmiljøer under ett tak. Bygningen ble tegnet av arkitekt Harald Ramm Østgaard og oppført mellom 1963 og 1977. Realfagbygget er et av landets største enkeltstående bygninger med sine 47000 kvadratmeter bruksflate fordelt på 7 etasjer. For at bygningen ikke skulle virke for dominerende ble hovedfasaden trukket bort fra gaten og sokkelen kledd med naturstein. Bygningen regnes som et av de beste eksempel på brutalistisk arkitektur i Bergen. Østgaard skal etter eget utsagn ha vært inspirert av den japanske arkitekten Kunio Maekawa som han fikk nærmere kjennskap til under en studiereise til Japan. Utearealene ble utført av landskapsarkitekt Endre Vik.

Eksterne lenker
 Docomomo – Realfagbygget
 Landsverneplan for Kunnskapsdepartementet
 Bergen byarkiv

Kategori:Universitetet i Bergen
Kategori:Fredete byggverk i Vestland
Kategori:Harald Ramm Østgaard